《八月十五夜儿辈试毕宿浮翠堂家宴对月 其一》
明代·张萱

露下天高夜色新，林光掩映水粼粼。九霄正喜无纤翳，万里同看已满轮。

桂阙影随飞盖客，冰壶寒对弄珠人。应怜此夕高寒处，好与霜娥仔细论。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。